PATVIRTINTA

Kauno technikos kolegijos

Tarybos posėdyje 2018 m. sausio16 d.

Protokolo Nr. V18-08

2022m. gruodžio 13 d. redakcija

Protokolo Nr. V18 - 113

**KAUNO TECHNIKOS KOLEGIJOS DIREKTORIAUS RINKIM****Ų**

**TVARKOS APRAŠAS**

1. **BENDROSIOS NUOSTATOS**
2. Kauno technikos kolegijos (toliau – Kolegija) direktoriaus rinkimai viešo konkurso būdu organizuojami ir vykdomi vadovaujantis Lietuvos Respublikos mokslo ir studijų įstatymu, Kolegijos statutu, šiuo tvarkos aprašu ir kitais teisės aktais.
3. Kauno technikos kolegijos direktoriaus rinkimų tvarkos aprašas (toliau – Aprašas) reglamentuoja direktoriaus rinkimų paskelbimo, pretendentų eiti direktoriaus pareigas dokumentų pateikimo, konkurso organizavimo tvarką.
4. Direktorių 5 metų kadencijai viešo konkurso būdu renka ir skiria Kolegijos taryba (toliau – Taryba). Taryba iš savo narių sudaro 3 narių rinkimų komisiją (toliau – Rinkimų komisija) direktoriaus rinkimams organizuoti. Rinkimų komisijos nariai, prieš pradėdami darbą, privalo pasirašyti konfidencialumo įsipareigojimą. Rinkimų komisija iš savo narių išsirenka pirmininką ir vadovaujasi šiuo Aprašu. Rinkimų komisijos pirmininko pavedimu, pretendentų vokų su dokumentais priėmimą ir registraciją gali vykdyti kitas Kolegijos darbuotojas.
5. Šiame Apraše vartojamos sąvokos:
	1. Pretendentas – asmuo, siekiantis dalyvauti viešame konkurse direktoriaus pareigoms užimti.
	2. Kandidatas – pretendentas, kurio tinkamumą kandidatuoti į Kolegijos direktoriaus pareigas patvirtina Taryba, laikantis šiame Apraše nustatytos tvarkos.
6. Viešą konkursą direktoriaus pareigoms eiti skelbia Taryba.
7. **REIKALAVIMAI PRETENDENTAMS Į KOLEGIJOS DIREKTORIAUS PAREIGAS**
8. Pretendentai eiti Kolegijos direktoriaus pareigas privalo tenkinti šiuos minimaliuosius reikalavimus:
	1. mokslo arba meno daktaro laipsnis, arba yra pripažintas menininkas;
	2. pedagoginė patirtis;
	3. vadybinė patirtis;
	4. valstybinės kalbos mokėjimas pagal trečią kategoriją atitinkamai teisės aktams;
	5. nepriekaištinga reputacija;
9. Nepriekaištingos reputacijos laikomas asmuo, kuris atitinka šiuos kriterijus:
	1. jo elgesys atitinka akademinės etikos vertybes – akademinio sąžiningumo, intelektinės nuosavybės apsaugos principus;
	2. nėra įsiteisėjusiu teismo nuosprendžiu pripažintas padaręs nusikalstamą veiką;
	3. nebuvo atleistas iš tarnybos ar darbo už drausmės pažeidimus;
	4. nepiktnaudžiauja alkoholiu, nevartoja narkotikų, psichotropinių ar toksinių medžiagų.
10. Vertinant pretendento tinkamumą direktoriaus pareigoms, taip pat atsižvelgiama į pretendento patirtį švietimo, verslo srityse, dalyvavimą visuomeninėje veikloje, užsienio kalbų mokėjimą.
11. Pretendento į Kolegijos direktoriaus pareigas vykdyta veikla turi demonstruoti, kad jis suvokia Kolegijos misiją, puoselėja Kolegijos vertybes, yra motyvuotas rūpintis Kolegijos veiklos kokybe ir turi žinių, patirties bei gebėjimų, reikalingu direktoriaus pareigoms vykdyti.
12. Kandidatuoti į direktoriaus pareigas negali asmuo, kuris:
	1. yra Tarybos narys;
	2. yra Rinkimų komisijos narys;
	3. dvi kadencijas iš eilės iki vykdomų rinkimų ėjo Kauno technikos kolegijos direktoriaus pareigas.
13. **KONKURSO PASKELBIMAS IR PRETENDENTŲ DOKUMENTŲ PATEIKIMO TVARKA**
14. Taryba priima sprendimą skelbti konkursą likus ne mažiau kaip 2 mėnesiams iki kadenciją baigiančio direktoriaus kadencijos pabaigos.
15. Skelbime apie viešą konkursą turi būti nurodyta ši informacija:
	1. Kolegijos pavadinimas;
	2. pareigybės, kuriai skelbiamas konkursas, pavadinimas – direktoriaus pareigos ir kadencijos trukmė – 5 metai;
	3. reikalavimai pretendentams;
	4. dokumentų, kuriuos privalo pateikti pretendentas, sąrašas;
	5. prašymo dalyvauti konkurse ir kitų dokumentų pateikimo būdas ir terminas;
	6. kontaktiniai duomenys pasiteirauti apie skelbiamą konkursą.
16. Viešas konkursas direktoriaus pareigoms eiti skelbiamas Kolegijos interneto svetainėje ir, Tarybai nusprendus, - kitame visuomenės informavimo šaltinyje.
17. Pretendentas privalo pateikti dokumentus, įrodančius suteiktą mokslo laipsnį, pedagoginę ir vadybinę patirtį bei pretendento pasirašytus:
	1. prašymą dalyvauti viešame konkurse direktoriaus pareigoms eiti Aprašo priedas Nr. 1;
	2. pretendento į Kauno technikos kolegijos direktoriaus pareigas nepriekaištingos reputacijos ir sąžiningumo deklaraciją (Aprašo priedas Nr.2 );
	3. aktualios redakcijos privačių interesų deklaraciją (užpildytą, pateiktą ir atspausdintą, naudojant Privačių interesų registro PINREG sistemą);
	4. gyvenimo aprašymą (Aprašo priedas Nr.3);
	5. planuojamą veiklos strategiją įgyvendinant Kolegijos veiklos tikslus;
	6. kitus dokumentus ir duomenis, kuriuos, pretendento nuomone, tikslinga pateikti.
18. Skelbime turi būti nurodyta dokumentų pateikimo terminas. Dokumentams pateikti suteikiamas ne trumpesnis kaip 14 dienų laikotarpis nuo skelbimo dienos.
19. Dokumentai gali būti pateikti:
	1. asmeniškai, atvykus skelbime nurodytu adresu;
	2. pristatyti registruotu paštu arba per kurjerių tarnybą skelbime nurodytu adresu.
20. Pateikiamus (siunčiamus) dokumentus pretendentai turi adresuoti Kauno technikos kolegijos direktoriaus Rinkimų komisijai.
21. Dokumentai turi būti pateikiami užklijuotame voke, ant voko klijavimo linijos pasirašius dokumentus teikiančiam asmeniui. Pretendentas negali pateikti dokumentų dalimis, pakeisti pateiktų dokumentų kitais, papildyti dokumentų ar jų dalies.
22. Gauti vokai registruojami, ant jų nurodoma gavimo data ir laikas.
23. Vokai nėra atplėšiami ir užklijuoti turi būti perduoti Rinkimų komisijai.
24. Vertinami tik tie dokumentai, kurie yra gauti iki nurodytos datos. Pristatyti laiku visus reikalingus dokumentus yra pretendentų atsakomybė. Pavėluotai gauti pretendentų dokumentai nėra vertinami.
25. Pasibaigus dokumentų pateikimo laikui, atsakingas asmuo gautus užklijuotus vokus su pretendentų dokumentais nedelsdamas, bet ne vėliau kaip per 2 darbo dienas, perdavimo ir priėmimo aktu perduoda Rinkimų komisijai.
26. **PRETENDENTŲ DOKUMENTŲ PERŽIŪROS TVARKA IR TERMINAI**
27. Rinkimų komisija, gavusi pretendentų dokumentus, ne vėliau kaip per 5 darbo dienas organizuoja posėdį, kuriame atlieka šiuos veiksmus:
	1. atplėšia vokus ir registruoja vokuose esančius dokumentus;
	2. patikrina, ar pateikti visi privalomi dokumentai. Pretendentai, kurie nepateikė visų reikalaujamų dokumentų, toliau konkurse nedalyvauja;
	3. rengia išvadas, nurodydama, ar pretendentai pateikė visus reikalaujamus dokumentus;
	4. sudaro pretendentų direktoriaus pareigoms užimti sąrašą.
28. Dokumentų peržiūros eiga protokoluojama.
29. Po posėdžio, bet ne vėliau kaip per 2 darbo dienas, Rinkimų komisijos pirmininkas Tarybos pirmininkui perduoda pretendentų sąrašą, pretendentų pateiktus dokumentus ir Rinkimų komisijos protokolą su išvadomis. Pretendentų sąrašas, pretendentų dokumentų kopijos ir Rinkimų komisijos išvados perduodamos taip pat Akademinės tarybos pirmininkui.
30. Akademinės tarybos pirmininkas ne vėliau kaip per 10 darbo dienų nuo pretendentų sąrašo ir dokumentų gavimo dienos organizuoja Akademinės tarybos posėdį, kuriame Akademinė taryba svarsto ir priima siūlymus Tarybai dėl pretendentų tinkamumo eiti direktoriaus pareigas bei pateikia Tarybai protokolą dėl atitinkamų siūlymų.
31. Esant argumentuotam Akademinės tarybos siūlymui dėl pretendento netinkamumo, Taryba turi teisę priimti sprendimą neįtraukti pretendento į kandidatų sąrašą.
32. Po to, kai Akademinė taryba pateikia siūlymus Tarybai dėl pretendentų tinkamumo eiti direktoriaus pareigas, ne vėliau kaip per 10 darbo dienų Tarybos pirmininkas turi organizuoti Tarybos posėdį, kuriame Tarybos nariai, atsižvelgdami į Akademinės tarybos siūlymus ir Rinkimų komisijos išvadas, tvirtina kandidatų sąrašą. Tarybos posėdis dėl kandidatų sąrašo tvirtinimo gali būti organizuojamas įprastu arba elektroniniu būdu. Dėl posėdžio būdo šiame punkte numatytu klausimu sprendžia Tarybos pirmininkas.
33. Kolegijos Taryba ir Akademinė taryba privalo užtikrinti pretendentų pateiktos veiklos strategijos konfidencialumą iki rinkimų atviro posėdžio pradžios.
34. Patvirtintas kandidatų sąrašas per 2 darbo dienas viešai skelbiamas Kolegijos interneto svetainėje.
35. **KONKURSO ORGANIZAVIMAS IR RINKIMŲ VYKDYMAS**
36. Tarybos patvirtintų kandidatų į direktoriaus pareigas susitikimui su Tarybos nariais ir Kolegijos bendruomene kviečiamas atviras Tarybos posėdis. Kandidatų dalyvavimas atvirame Tarybos posėdyje yra privalomas. Kandidatas gali posėdyje dalyvauti ir nuotoliniu būdu. Kandidatas, nedalyvaujantis posėdyje, laikomas atsiėmusiu savo kandidatūrą ir dėl jo kandidatūros Taryba nebalsuoja.
37. Kolegijos bendruomenė ir kandidatai apie planuojamą Tarybos posėdžio datą, laiką ir vietą informuojami ne anksčiau nei prieš 5 darbo dienas. Informacija apie posėdį viešai skelbiama Kolegijos interneto svetainėje; kandidatai apie posėdžio datą, laiką ir vietą informuojami asmeniškai, jų dokumentuose nurodytu telefonu arba elektroniniu paštu.
38. Kolegijos Taryba turi teisę pareikalauti kandidato parodyti asmens tapatybę patvirtinantį dokumentą.
39. Atviro posėdžio pradžioje Tarybos pirmininkas supažindina posėdžio dalyvius su Akademinės tarybos siūlymais dėl kandidatų tinkamumo eiti direktoriaus pareigas. Posėdyje kandidatai pristato savo planuojamą veiklos strategiją įgyvendinant Kolegijos veiklos tikslus. Tarybos nariams ir Kolegijos bendruomenei sudaroma galimybė užduoti klausimus kandidatams.
40. Direktorius renkamas slaptu balsavimu, uždarame Tarybos posėdyje. Į posėdį gali būti kviečiami kandidatai, jiems gali būti užduodami papildomi klausimai.
41. Direktorius laikomas išrinktu, jeigu už jį balsuoja ne mažiau kaip 3/5 visų Tarybos narių. Jei per pirmąjį balsavimą nė vienas iš kandidatų neišrenkamas direktoriumi, rengiamas pakartotinis balsavimas. Pakartotiniame balsavime į direktoriaus rinkimo biuletenį yra įrašomi 2 kandidatai, pirmo balsavimo metu surinkę daugiausiai balsų.
42. Jei po pakartotinio balsavimo nė vienas iš kandidatų nesurenka ne mažiau kaip 3/5 visų Tarybos narių balsų, Taryba priima nutarimą dėl dar vieno balsavimo arba naujų direktoriaus rinkimų skelbimo.
43. Dėl šiame Apraše nenumatytų atvejų sprendimą priima Taryba.
44. Apie direktoriaus rinkimų rezultatus Kolegijos tarybos pirmininkas ne vėliau kaip per 3 darbo dienas informuoja Kolegijos bendruomenę ir Lietuvos Respublikos švietimo ir mokslo ministeriją.
45. Su išrinktu direktoriumi jo kadencijos laikotarpiui darbo sutartį Kolegijos vardu pasirašo Tarybos pirmininkas arba kitas Tarybos įgaliotas asmuo.
46. Direktorius pradeda eiti pareigas nuo Tarybos nutarime dėl direktoriaus išrinkimo nurodytos datos, kuri negali būti vėlesnė negu 20 darbo dienų nuo direktoriaus išrinkimo dienos.
47. **BAIGIAMOSIOS NUOSTATOS**
48. Šis Aprašas gali būti keičiamas, pildomas arba panaikinamas Tarybos nutarimu.
49. Aprašas įsigalioja nuo jo patvirtinimo Taryboje dienos.